**Ministru kabineta noteikumu projekta „Noteikumi par oficiālās statistikas datu apkopošanu par pasažieru regulārajiem komercpārvadājumiem ar autobusiem”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Statistikas likuma 11.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. 2015.gada 4.jūnijā Saeimā tika pieņemts Statistikas likums, kas ir stājies spēkā 2016.gada 1.janvārī. Saskaņā ar šī likuma Pārejas noteikumu 2.punktu Ministru kabinetam līdz 2017.gada 31.maijam jāizdod jauni Ministru kabineta noteikumi, kuri šobrīd ir izdoti saskaņā ar 1997.gada 6.novembrī pieņemtā Valsts statistikas likuma 4.panta otro daļu, tajā skaitā Ministru kabineta 2010.gada 27.jūlija noteikumi Nr.686 "Noteikumi par valsts statistikas datu apkopošanu par pasažieru regulārajiem komercpārvadājumiem ar autobusiem”. Līdz ar to, ņemot vērā grozījumu būtību un apjomu, ir sagatavots jauns noteikumu projekts, pamatojoties uz Statistikas likuma 11.pantu. Noteikumu projektā ir precizēta terminoloģija atbilstoši jaunajam Statistikas likumam. 2. Lai mazinātu administratīvo slogu personām, kuras iesniedz valsts statistikas pārskatu pasažieru regulārajiem komercpārvadājumiem ar autobusiem (turpmāk – pārskats) valsts SIA „Autotransporta direkcija” (turpmāk – Autotransporta direkcija), plānots izstrādāt informācijas sistēmas funkcionalitāti, lai pārskatu personas varētu iesniegt arī elektroniski, aizpildot speciālu tiešsaistes formu Autotransporta direkcijas tīmekļa vietnē www.atd.lv (e-pakalpojums), identifikācijai izmantojot vienotajā valsts un pašvaldību pakalpojumu portālā www.latvija.lv (turpmāk – portāls) pieejamos personas identifikācijas līdzekļus, tādējādi paaugstinot Autotransporta direkcijas sniegto pakalpojumu efektivitāti. Turpmāk iesniegt pārskatu, izmantojot Autotransporta direkcijas mājaslapā pieejamo elektronisko pakalpojumu, personas varēs arī bez elektroniskā paraksta, veicot tikai identificēšanos minētajā portālā.3. Atbilstoši grozījumiem Sabiedriskā transporta pakalpojumu likumā ("Latvijas Vēstnesis", 241, 10.12.2013.) ir izveidots vienots reģionālās nozīmes maršrutu tīkls, apvienojot tajā reģionālos starppilsētu nozīmes maršrutus un reģionālos vietējās nozīmes maršrutus. Noteikumu projektā paredzēts izteikt pielikumu jaunā redakcijā, apvienojot pārskatā ietverto 1. un 2.pielikumu vienā pielikumā “Reģionālās nozīmes maršruti”. Pielikumā “Reģionālās nozīmes maršruti” ir izveidotas jaunas sekojošas kolonnas:1) “Bez maksas pārvadāto pasažieru skaits” – lai precīzāk uzskaitītu un plānotu pasažieru plūsmu, un nodrošinātu atbilstošus sabiedriskā transporta pakalpojumus, ievērojot pasažieru pieprasījumu un vajadzības, kā arī valsts budžetā paredzēto finansējumu;2) “Līguma Nr.” – lai atvieglotu informācijas apkopošanu un analīzi. |
| 3. | Projekta izstrādē iesaistītās institūcijas | Satiksmes ministrija un Autotransporta direkcija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā reģistrēti pārvadātāji, kas veic pasažieru regulāros komercpārvadājumus ar autobusiem.2015.gada 1.novembrī kopā bija 55 pārvadātāji. |
| 2. | Tiesiskā regulējuma ietekme uz tautsaimniecību un administratīvo slogu | Personām, kuras iesniedz valsts statistikas pārskatu, tiks nodrošināta iespēja iesniegt to elektroniski, izmantojot e-pakalpojumu Autotransporta direkcijas tīmekļa vietnē, tādējādi uzlabojot Autotransporta direkcijas darba efektivitāti un samazinot administratīvo slogu.Turpmāk pārvadātājiem, kas sniedz sabiedriskā transporta pakalpojumus reģionālos vietējās nozīmes maršrutos, būs jāiesniedz informācija par veiktajiem pārvadājumiem reģionālās nozīmes pārvadājumos par katru veikto reisu, kā rezultātā tiks nodrošināta padziļināta reģionālās nozīmes maršrutu un reisu izpildes kontrole. Vienlaikus ar informācijas pieprasījumu tiks precīzāk uzskaitīti pārvadātie pasažieri, tostarp arī personas, kurām saskaņā ar normatīvajiem aktiem tiek piemēroti braukšanas maksas atvieglojumi sabiedriskajā transportā. |
| 3. | Administratīvo izmaksu monetārs novērtējums | Ievērojot to, ka personām, kuras iesniedz valsts statistikas pārskatu pasažieru regulārajiem komercpārvadājumiem ar autobusiem, turpmāk būs iespēja oficiālo statistiku iesniegt arī elektroniski, tad administratīvās izmaksas gada laikā autopārvadātājiem nepārsniegs 2154 *euro*. Savukārt tiesiskais regulējums Autotransporta direkcijai samazina administratīvās izmaksas sakarā ar informācijas pieņemšanas, apstrādes vai uzglabāšanas pienākumiem līdz 2822 *euro (iepriekš 3188 euro)*.

|  |  |
| --- | --- |
| **Administratīvo izdevumu novērtējums kopā** |  |
|  |  |
| **Regulāro komercpārvadātāju ar autobusiem pienākums iesniegt oficiālo statistiku** |  |
|  |  |
| Pārvadātāju skaits | 55 |
| Vidējās darba spēka izmaksas (vidēji 2015 gada 9 mēn) eur/h | 7.06 |
| Pieskaitāmās izmaksas (25% no d/sp izmaksām) | 1.765 |
| Veltītais laiks pārskata sagatavošanai h | 61.025 |
| Ievadīt vienu rindiņu (sek) | 30 |
| Ievadāmo rindiņu skaits | 7323 |
| starppilsētu pārskati | 2968 |
| vietējie pārskati | 4132 |
| pilsētas | 11 |
| starptautiskie | 12 |
| pārskatu labojumi | 200 |
| Pārskatu iesniegšanas biežums | 4 |
| **Administratīvās izmaksas (EUR)** | **2154.183** |
|  |  |
|  |  |
| Autotransporta direkcijas pienākums apkopot, iesniegt Statistikas pārvaldei |  |
|  |  |
| Vidējās darba spēka izmaksas (vidēji 2015 gada 9 mēn) eur/h | 8.82 |
| Veltītais laiks pārskatu apkopošanai (10 dienas) h | 80 |
| Pārskatu apkopošanas biežums | 4 |
| **Administratīvās izmaksas (EUR)** | **2822.4** |

 |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ir ievietots Satiksmes ministrijas tīmekļa vietnē 2015.gada 17.decembrī.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiks dota iespēja rakstiski sniegt viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Sabiedrības viedoklis nav saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un Autotransporta direkcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta Autotransporta direkcijas līdzšinējo funkciju ietvaros. |
| 3. | Cita informācija | Nav |

Anotācijas III, IV un V sadaļa – projekts šīs jomas neskar.

Satiksmes ministrs U.Augulis

### Vīza: Valsts sekretārs K.Ozoliņš

09.02.2016 15:00

800

S.Tanne, 67686480,

sandra.tanne@atd.lv